Boererate.com: Langtermyn gebruik van kafeïen kan Alzheimer se siekte vererger
Langtermyn gebruik van kafeïen kan Alzheimer se siekte vererger
Dit is algemeen bekend dat geheueprobleme kenmerkend is van Alzheimer se siekte. Dit word ook gekenmerk deur neuropsigiatriese simptome, wat reeds in die vroeë stadia van die siekte voorkom. Laasgenoemde gedrags- en sielkundige simptome sluit in angs, apatie, depressie, hallusinasies, paranoia en nog ander. Dit is deel van ’n verskeidenheid simptome wat op verskillende maniere manifesteer, afhangende van die individuele pasiënt. Hierdie simptome word beskou as die sterkste bron van nood vir pasiënte en versorgers.
Koffie, of kafeïen, is onlangs voorgestel as 'n strategie om demensie te voorkom, beide by pasiënte met Alzheimer se siekte en by normale verouderingsprosesse, maar daar is egter nou bewyse dat kafeïen die teenoorgestelde effek kan uitoefen.
Navorsers verbonde aan die Karolinska Universiteitshospitaal in Stockhölm, Swede, het bevind dat die langtermyn gebruik van kafeïen neuropsigiatriese simptome in diegene met Alzheimer se siekte kan vererger.
Die navorsing is aangevoer deur wetenskaplikes verbonde aan Universitat Autonoma de Barcelona in Spanje.